open-index/open-wikipedia-markdown huggingface dataset:
সাইকুনো

**টমাস** (; জন্ম: ৪ জুন ১৯৯২; অনলাইনে মাধ্যমে ছদ্মনাম **সাইকুনো** নামে সুপরিচিত) হলেন একজন মার্কিন টুইচ স্ট্রিমার এবং ইউটিউবার। তিনি টুইচে তার সরাসরি সম্প্রচারের জন্য পরিচিত। ২০২১ সালের মার্চ মাস অনুযায়ী, তার টুইচ চ্যানেলটি সর্বাধিক অনুসরণকৃত চ্যানেলের মধ্যে ৩৮তম এবং সর্বাধিক সাবস্ক্রাইবকৃত চ্যানেলের মধ্যে ১১তম স্থানে রয়েছে।

## টুইচ
যদিও তার টুইচ একাউন্ট ২০১১ সাল থেকে সক্রিয় (যা ২০১১ সালের ১৪ই নভেম্বর তারিখে তৈরি করা হয়েছে), সাইকুনো ২০১৮ সালের ৩রা জানুয়ারি তারিখে উক্ত চ্যানেলে প্রথমবারের মতো সরাসরি সম্প্রচার করা শুরু করেন। ২০১৯ সালের এপ্রিল মাস হতে, সাইকুনো নিয়মিত স্ট্রিমিং শুরু করেন। তিনি টুইচ প্ল্যাটফর্মে দ্রুত জনপ্রিয়তা অর্জন করেন; যার ক্ষেত্রে অনেকে তার শান্ত, পিছিয়ে পড়া আচরণকে একটি মাধ্যম হিসেবে মনে করেন। ২০২০ সালের আগস্ট মাসে সাইকুনো সংক্ষিপ্ত সময়ের জন্য অফলাইনটিভির বাসস্থানে বসবাসের জন্য আসেন এবং কিছু ভিডিওতে উক্ত দলের সহযোগিতা করেন। দুই মাস পর তিনি উক্ত বাসস্থান ত্যাগ করে তার পরিবারের সাথে বসবাস করতে চলে যান।

২০২০ সালের নভেম্বর মাসে সাইকুনোর টুইচ চ্যানেলটি ৬,২০,০০০-এর বেশি অনুসারী অর্জন করে, যা তাকে উক্ত মাধ্যমে দ্রুততম ক্রমবর্ধমান স্ট্রিমারে পরিণত করে।

২০২০ সালের ২৭শে নভেম্বর তারিখে, সাইকুনো টুইচে মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেসের সাথে *[[অ্যামাং আস]]* খেলেন, যেখানে তারা খাদ্য নিরাপত্তাহীনতা মোকাবেলায় সাহায্য করার জন্য ২,০০,০০০ মার্কিন ডলারেরও বেশি সংগ্রহ করেছিল। পরবর্তী বছরের ফেব্রুয়ারি মাসে, সাইকুনোর টুইচ চ্যানেলটি সাবস্ক্রাইবকৃত চ্যানেলের তালিকায় ১১তম স্থান অধিকার করে।

## ব্যক্তিগত জীবন
তিনি চীনা এবং ভিয়েতনামী বংশোদ্ভূত। সাইকুনো মার্কিন যুক্তরাষ্ট্রের দক্ষিণ ক্যালিফোর্নিয়ার বাসিন্দা। ২০২১ সালের জানুয়ারি মাসে তিনি জানান যে তিনি নেভাডার লাস ভেগাসে স্থানান্তরিত হবেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্যান গ্যাব্রিয়েলের ব্যক্তি
বিষয়শ্রেণী:ক্যালিফোর্নিয়ার ইউটিউবার
বিষয়শ্রেণী:গেমিং ইউটিউবার
বিষয়শ্রেণী:টুইচ স্ট্রিমার
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:ভিয়েতনামি বংশোদ্ভূত মার্কিন ব্যক্তি
বিষয়শ্রেণী:১৯৯১-এ জন্ম
কর্নেলিয়াস হেনরি

**কর্নেলিয়াস সাইপ্রিয়ান হেনরি** (জন্ম ১৬ সেপ্টেম্বর ১৯৫৬ সালে সেন্ট লুসিয়ায়) একজন কানাডার ক্রিকেটার এবং রাগবি ইউনিয়নের খেলোয়াড়। তিনি ১৯৭৯ সালের ক্রিকেট বিশ্বকাপে খেলেন যেখানে অস্ট্রেলিয়ার বিপক্ষে তিনি দুটি উইকেট নিয়েছিলেন (মাস্টার ক্লাসের ব্যাটসম্যান অ্যালান বর্ডারকে বল করে)। তারপরে তিনি ১৯৮০ এর দশকে কানাডার হয়ে রাগবি খেলেন। তিনি বর্তমানে বেল এয়ার সিসির হয়ে অটোয়ায় ক্রিকেট খেলেন।

## তথ্যসূত্র

## বহিঃসংযোগ

* 
* 

বিষয়শ্রেণী:সেন্ট লুসীয় ক্রিকেটার
বিষয়শ্রেণী:কানাডার একদিনের আন্তর্জাতিক ক্রিকেটার
বিষয়শ্রেণী:কানাডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
নিম্ন মহাধমনী

**নিম্ন মহাধমনী** হলো মহাধমনীর একটি অংশ এবং মানব দেহের বৃহত্তম ধমনী। নিম্ন মহাধমনীটি অ্যাওর্টিক আর্চ থেকে শুরু হয় এবং বুক এবং উদর দিয়ে নিচে নেমে আসে। নিম্ন মহাধমনী প্রাকৃতিকভাবে দুটি অংশে বিভক্ত। অংশ দুটি হলো *বক্ষীয় মহাধমনী* এবং *উদরীয় মহাধমনী*। উদর অঞ্চলে নিম্ন মহাধমনীটি দুটি *সাধারণ ইলিয়াক ধমনীতে* বিভক্ত হয় যেগুলো শ্রোণিচক্র এবং পায়ে রক্ত সরবরাহ করে।

ডাক্টাস আর্টেরিওসাস ভ্রূণের জীবনে পালমোনারি ধমনী এবং নিম্ন মহাধমনীর সংযোগের সাথে সংযোগ স্থাপন করে। এই ধমনীটি পরে লিগামেন্টাম আর্টেরিওসাম হিসাবে পরিচিতি লাভ করে।  

## আরও দেখুন

## তথ্যসূত্র
*এই নিবন্ধটি গ্রে'স এনাটমি (১৯১৮) এর ২০তম সংস্করণের ৫৯৮ পৃষ্ঠা থেকে পাবলিক ডোমেইনে পাঠ্য অন্তর্ভুক্ত করে।*  

 

## বহিঃসংযোগ

* Anatomy figure: 19:04-03 at Human Anatomy Online, SUNY Downstate Medical Center&nbsp;– "Left side of the mediastinum."
বিষয়শ্রেণী:মহাধমনী
বিষয়শ্রেণী:বক্ষপিঞ্জরের ধমনী
ফিন অ্যালেন

**ফিনলে হিউ অ্যালেন** (জন্ম ২২ এপ্রিল ১৯৯৯) একজন নিউজিল্যান্ডের ক্রিকেটার।  ৩ জানুয়ারি ২০১৭ তে সুপার স্ম্যাশ এর ২০১৬-১৭ মৌসুমে অকল্যান্ডের হয়ে টি-টোয়েন্টি ক্রিকেটে তার অভিষেক হয়েছিল  ।  টি-টোয়েন্টি অভিষেকের আগে, তিনি ২০১৬ সালের অনূর্ধ্ব -১৯ ক্রিকেট বিশ্বকাপের নিউজিল্যান্ডের দলে জায়গা পেয়েছিলেন। 

২০১৭ সালের ডিসেম্বরে , তাকে ২০১৮ অনূর্ধ্ব-১৯  ক্রিকেট বিশ্বকাপের নিউজিল্যান্ড দলে জায়গা দেওয়া হয়েছিল।  প্রতিযোগিতার প্রথম দিন ওয়েস্ট ইন্ডিজের বিপক্ষে অপরাজিত ১১৫ রান করে তিনি টুর্নামেন্টের প্রথম সেঞ্চুরি করেছিলেন।  টুর্নামেন্টে নিউজিল্যান্ডের দ্বিতীয় খেলায়, কেনিয়ার বিপক্ষে, অ্যালেন মাত্র ১৯ বলে একটি অর্ধশত রান করেছিলেন, যেটি অনূর্ধ্ব -১৯ ওয়ানডে ইতিহাসে যৌথভাবে দ্বিতীয়তম।  তিনি ৩৩৮ রান নিয়ে টুর্নামেন্টে নিউজিল্যান্ডের হয়ে সর্বোচ্চ রান সংগ্রহকারী ছিলেন, । 

তিনি ২০১৮ সালের ১৭ ফেব্রুয়ারি অকল্যান্ডের হয়ে ২০১৭-১৮ ফোর্ড ট্রফিতে লিস্ট এ ক্রিকেটে অভিষিক্ত হন।  ২০১৮ সালের ৯ মার্চ ২০১৭-১৮– প্লাঙ্কেট শিল্ড মৌসুমে অকল্যান্ডের হয়ে প্রথম শ্রেণির ক্রিকেটে তার অভিষেক হয়।  ২০১৮ সালের সেপ্টেম্বরে, তাকে আবুলধাবি টি-টোয়েন্টি ট্রফি-২০১৮ এর জন্য অকল্যান্ড অ্যাসেসের দলে জায়গা দেওয়া হয়েছিল।  ২০১৯ সালের নভেম্বর মাসে, ইংল্যান্ডের বিপক্ষে নিউজিল্যান্ড একাদশের হয়ে ট্যুর ম্যাচে অ্যালেন অপরাজিত সেঞ্চুরি করেছিলেন। 

২০২০ সালের জুন মাসে ঘরোয়া ক্রিকেটের ২০২০-২১ মৌসুমকে সামনে রেখে ওয়েলিংটনের কাছ থেকে তাকে চুক্তির প্রস্তাব দেওয়া হয়েছিল।  ২০২১ সালের মার্চ মাসে তিনি রয়েল চ্যালেঞ্জার্স বেঙ্গালুরু দলে জোশ ফিলিপের বদলী হিসেবে ২০২১ ইন্ডিয়ান প্রিমিয়ার লিগে স্বাক্ষরিত হন। 

## তথ্যসূত্র

## বহিঃসংযোগ
* 

বিষয়শ্রেণী:অকল্যান্ড থেকে আগত ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:পার্থ স্কর্চার্সের ক্রিকেটার
ঊর্ধ্ব মহাধমনী

**ঊর্ধ্ব মহাধমনী (AAo)** হলো মহাধমনীর একটি অংশ যেটি বাম নিলয়ের ভিত্তির উপরের অংশে শুরু হয়ে তৃতীয় কোস্টাল কার্টিলেজের নিচের সীমানা এবং স্টার্নামের বাম অর্ধেকের পিছনে ব্যাপ্ত হয়।

## গঠন
এটি হৃৎপিণ্ডের উপরের দিকে, সামনের দিকে এবং ডান দিকে তীর্যক ভাবে অতিক্রম করে। এছাড়া এর গতিপথে দ্বিতীয় ডান কোস্টাল কার্টিলেজের উপরের সীমানায় একটি সামান্য বক্ররেখা গঠন করে। এটির মোট দৈর্ঘ্য প্রায় ৫ সেন্টিমিটার (২.০ ইঞ্চি)।

### উপাদান
**মহাধমনীর মূল** মহাধমনীর অ্যানুলাস থেকে শুরু হয়ে সাইনোটিউবুুুুলার জংশন পর্যন্ত বিস্তৃত। এটিকে কখনও কখনও ঊর্ধ্ব মহাধমনীর অংশ হিসাবে বিবেচনা করা হয়, এবং কখনও কখনও এটিকে ঊর্ধ্ব মহাধমনী থেকে পৃথক হিসাবে বিবেচনা করা হয়। 

অ্যাওর্টিক কপাটিকার প্রতিটি কমিসুরের মধ্যে এবং অ্যাওর্টিক কপাটিকার গোছের বিপরীতে, তিনটি ছোট বিসারণকে অ্যাওর্টিক সাইনাস বলে ।

সাইনোটিউবুলার জংশন হলো ঊর্ধ্ব মহাধমনীর সেই বিন্দু যেখানে অ্যাওর্টিক সাইনাস শেষ হয় এবং মহাধমনীটি একটি নলাকার কাঠামোতে পরিণত হয়।

### আকার
সাধারণত একটি বক্ষীয় মহাধমনীর ব্যাস ৩.৫ সেমি এর বেশি হয়। কিন্তু যখন এর ব্যাস ৪.৫ সেমি এর চেয়ে বেশি হয় তখন তাকে *বক্ষীয় অ্যাওর্টিক অ্যানিউরিজম* হিসাবে বিবেচনা করা হয়।  এই ব্যাস বয়স এবং লিঙ্গ ভেদে পরিবর্তিত হয়। প্রবীণদের ক্ষেত্রে ঊর্ধ্ব মহাধমনীর ব্যাস ৪.৩ সেমি এর বেশি হতে পারে।

## শাখা
ঊর্ধ্ব মহাধমনীর একমাত্র শাখা হলো দুটি করোনারি ধমনী, যেগুলো হৃৎপিণ্ডে রক্ত সরবরাহ করে। শাখা দুটো অ্যাওর্টিক কপাটিকার বিপরীত দিকে মহাধমনীর কাছাকাছি স্থানে অ্যাওর্টিক সাইনাস থেকে উদ্ভূত হয়।

## ক্লিনিকাল গুরুত্ব
*Porcelain aorta* হলো ঊর্ধ্ব মহাধমনীর বিস্তৃত অ্যাথেরোস্ক্লেরোটিক ক্যালেসিফিকেশন।  এটি অ্যাওর্টিক শল্যচিকিৎসাকে কঠিন করে তোলে। বিশেষ করে যখন *অ্যাওর্টিক ক্রস-ক্ল্যাম্পিং* করা হয় তখন অতিরিক্ত আঘাতের কারণে ধামনিক এম্বোলিজম হতে পারে।

## অতিরিক্ত চিত্র

চিত্র:Gray490.png|হৃৎপিণ্ড এবং ফুসফুসের সামনের দৃশ্য
চিত্র:Gray505.png|অ্যাওর্টিক আর্চ এবং এর শাখা।
চিত্র:Thoracic cavity of foetus - great vessels.JPG|ভ্রূণের ঊর্ধ্ব মহাধমনী
চিত্র:Slide7eeee.JPG|ঊর্ধ্ব মহাধমনী
চিত্র:Slide12eeee.JPG|ঊর্ধ্ব মহাধমনী
চিত্র:Slide8gggg.JPG|ঊর্ধ্ব মহাধমনী
চিত্র:Slide2wwww.JPG|ঊর্ধ্ব মহাধমনী
চিত্র:Slide5444.JPG|ঊর্ধ্ব মহাধমনী
চিত্র:Slide11444.JPG|ঊর্ধ্ব মহাধমনী
চিত্র:Ascending aorta.png|ঊর্ধ্ব মহাধমনী


## তথ্যসূত্র
*এই নিবন্ধটি গ্রে'স এনাটমি (১৯১৮) এর ২০তম সংস্করণের ৫৪৫ পৃষ্ঠা থেকে পাবলিক ডোমেইনে পাঠ্য অন্তর্ভুক্ত করে।*

বিষয়শ্রেণী:মহাধমনী
বিষয়শ্রেণী:বক্ষপিঞ্জরের ধমনী
মন্টেগু টোলার

**মন্টেগু হেনরি টোলার** (১ জানুয়ারি ১৮৭১ – ৫ আগস্ট ১৯৪৮) একজন ইংরেজ ক্রিকেট খেলোয়াড় ছিলেন। তিনি ছিলেন ডানহাতি ব্যাটসম্যান এবং ডানহাতি ফাস্ট বোলার।

## জীবনী
টোলারের জন্ম ডিভনের বার্নস্টাপলে। তিনি ব্লুন্ডেল স্কুলের ক্রিকেট একাদশ এবং রাগবি একাদশে ছিলেন। তিনি পেশায় সলিসিটার ছিলেন। তিনি হ্যাম্পশায়ারের টিচফিল্ডে, ৭৭ বছর বয়সে মারা যান।

## কাউন্টি ক্যারিয়ার
টোলার ১৮৯৭ সালে সমারসেটের হয়ে ছয়টি প্রথম শ্রেণির ম্যাচ খেলেছিলেন। তার সর্বোচ্চ প্রথম শ্রেণীর স্কোর ছিল ১৭, যা ছিল সারের বিরুদ্ধে। ফিলাডেলফিয়ার বিপক্ষে ১৫ রানে এক উইকেট নিয়ে তিনি প্রথম শ্রেণির ক্রিকেটে একবার বোলিং করেছিলেন। ডিভনের হয়েও খেলেছেন তিনি।

## অলিম্পিক
টোলার ১৯০০ সালের গ্রীষ্মকালীন অলিম্পিকে স্বর্ণপদক জয়ী গ্রেট ব্রিটেন ক্রিকেট দলের সদস্য ছিলেন। এইবারই একমাত্র বার অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায় তিনি গ্রেট ব্রিটেনের প্রথম ইনিংসে রান করেছিলেন এবং দ্বিতীয়টিতে ব্যাট করেননি। ফরাসি দ্বিতীয় ইনিংসে তিনি মাত্র নয় রানে সাত উইকেট নিয়েছিলেন।

## তথ্যসূত্র

## বহিঃসংযোগ

* বুচানান, ইয়ান *ব্রিটিশ অলিম্পিয়ানস*। গিনেস পাবলিশিং (১৯৯১)
* অলিম্পিক ফাইনাল স্কোরকার্ড
* ক্রিকেট সংরক্ষণাগার প্রোফাইল

বিষয়শ্রেণী:ডেভনের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:১৯৪৮-এ মৃত্যু
বিষয়শ্রেণী:১৮৭১-এ জন্ম
বিষয়শ্রেণী:অলিম্পিক স্বর্ণপদক বিজয়ী ব্রিটিশ
বিষয়শ্রেণী:১৯০০ গ্রীষ্মকালীন অলিম্পিকের পদক বিজয়ী
বিষয়শ্রেণী:ইংরেজ সলিসিটর
বিষয়শ্রেণী:ব্লান্ডেল'স স্কুলে শিক্ষিত ব্যক্তি
লোপামুদ্রা ভট্টাচার্যি

**লোপামুদ্রা ভট্টাচার্য** (জন্ম ৩১ জানুয়ারি ১৯৬০) ভারতের একজন প্রাক্তন টেস্ট এবং একদিনের আন্তর্জাতিক ক্রিকেটার। তিনি একজন মিডিয়াম পেস বোলার এবং একটি টেস্ট এবং ১৫ টি ওয়ানডে খেলেছেন।

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:বাঙালি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
শোভা পণ্ডিত

**শোভা পণ্ডিত** (জন্ম: ১১ ফেব্রুয়ারি ১৯৫৬, বোম্বে, মহারাষ্ট্র) হচ্ছেন একজন সাবেক টেস্ট এবং একদিনের আন্তর্জাতিক ক্রিকেটার, যিনি ভারতের প্রতিনিধিত্ব করেছিলেন। ঘরোয়া লিগেও তিনি মহারাষ্ট্রের প্রতিনিধিত্ব করেছিলেন। তিনি আটটি টেস্ট ম্যাচ এবং দুটি ওয়ানডে আন্তর্জাতিক খেলেছিলেন।

## তথ্যসূত্র

বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:মহারাষ্ট্রের নারী ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:মহারাষ্ট্রের নারী ক্রীড়াবিদ
উজ্জ্বলা নিকাম

**উজ্জ্বলা ভাসুদেব নিকাম** (জন্ম ১৯ জুন ১৯৫৮ সালে পুনে, মহারাষ্ট্রে) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ঘরোয়া লিগে মহারাষ্ট্র মহিলা ক্রিকেট দলের প্রতিনিধিত্ব করেছিলেন। তিনি আটটি টেস্ট ম্যাচ এবং দুটি ওয়ানডে আন্তর্জাতিক খেলেছিলেন। উজ্জ্বলার জন্ম মধ্যবিত্ত পরিবারে। তার বাবা পুনে শহরে একজন পুলিশ ইন্সপেক্টর ছিলেন। তিনি সেই শহরের মডার্ন হাই স্কুলে পড়াশোনা করেছিলেন।

## তথ্যসূত্র

বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:মহারাষ্ট্রের নারী ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:পুণে থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:মহারাষ্ট্রের নারী ক্রীড়াবিদ
সুধা শাহ

**সুধা শাহ** (জন্ম ২২ জুন, ১৯৫৮) হলেন একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ভারতের ঘরোয়া প্রতিযোগিতায় তামিলনাড়ু এবং দক্ষিণ জোনের প্রতিনিধিত্ব করেছিলেন। তিনি মোট ২১ টি টেস্ট এবং ১৩ টি ওয়ানডে ম্যাচ খেলেছিলেন।

২০১৮ সালের জুনে, তাকে ভারতের ক্রিকেট বোর্ড (বিসিসিআই) তাকে লাইফটাইম অ্যাচিভমেন্ট অ্যাওয়ার্ড দিয়ে ভূষিত করেছিল।

## তথ্যসূত্র

বিষয়শ্রেণী:তামিলনাড়ুর নারী ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:কেরল থেকে আগত ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:কেরলের নারী ক্রীড়াবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
রুনা বসু

পশ্চিমবঙ্গের কলকাতায় জন্মগ্রহণকারী **রুনা বসু** হলেন প্রাক্তন টেস্ট ও ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ভারতের ঘরোয়া লিগেও বাংলার প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:বাঙালি ক্রিকেটার
বিষয়শ্রেণী:১৯৫৫-এ জন্ম
বিষয়শ্রেণী:কলকাতার নারী ক্রীড়াবিদ
বিষয়শ্রেণী:কলকাতার ক্রীড়াবিদ
রাজেশ্বরী ধোলাকিয়া

**রাজেশ্বরী ধোলাকিয়া** (; জন্ম ২৬ ডিসেম্বর ১৯৫৯) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ভারতের হয়ে চারটি টেস্ট ম্যাচ এবং ১৩ টি ওয়ানডে ম্যাচ খেলেছিলেন।

## তথ্যসূত্র

বিষয়শ্রেণী:মুম্বইয়ের নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:১৯৫৯-এ জন্ম
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
দালখাই

**দালখাই** হল ওড়িশার সর্বাধিক জনপ্রিয় লোকনৃত্য  এটি দালখাই নামে পরিচিত কারণ প্রতিটি স্তবকের শুরু এবং শেষের দিকে এই শব্দটি একজন বান্ধবীকে উদ্দেশ্য করে ব্যবহৃত হয়। মূলত এই নৃত্যের মূল বিষয় রাধা এবং কৃষ্ণ, রামায়ণ, মহাভারত, ইত্যাদি।
## উৎপত্তি এবং নামকরণের কারণ
এটি বিভিন্ন উৎসব যেমন ভাইজিউন্তিয়া, ফাগুন পুনি, নুয়াখাই ইত্যাদিতে পরিবেশিত হয়। দালখাইকে “উর্বরতার দেবী” বলা হয়। ‘দালখাই দেবী' হলেন দেবী দুর্গার দৈহিক প্রকাশ’ সাধারণত বিনঝাল, কুদা, মিরধা, সামা ও সম্বলপুর, বলাঙ্গির, সুন্দরগড়, বড়গড় এবং নূয়াপড়া জেলার কয়েকটি উপজাতির যুবতীরা এই নৃত্যে অংশ নেয়। দালখাই নৃত্যের উৎপত্তি পূর্ব ভারতের ওড়িশা রাজ্যের সম্বলপুর জেলা থেকে। এটি ওড়িশার পশ্চিমাঞ্চলের সর্বাধিক জনপ্রিয় নৃত্য রূপ। নৃত্যের সাথে গাওয়া গানের প্রতিটি স্তবকের শুরুতে ও পুরুষরা ‘দালখাই বো!’ শব্দটি উচ্চারণ করে। এই কারণেই নাচটি দালখাই নৃত্য হিসাবে পরিচিত। 
## নৃত্য
মেয়েদের সাথে নৃত্যরত পুরুষরা প্রদর্শনের সময় তাদের সম্বোধন করে এবং তাদের সাথে প্রেমের ভান করে। যে বিষয়গুলির উপর নৃত্য পরিবেশিত হয় সেগুলি হল রাধা ও ভগবান কৃষ্ণের চিরন্তন প্রেমের গল্প, হিন্দু মহাকাব্য রামায়ণ এবং মহাভারতের পর্বগুলি এবং প্রকৃতির বর্ণনা।
## সঙ্গীত
নৃত্যের সাথে একটি সমৃদ্ধ সমবেত লোক সংগীত বাজানো হয়, বাদ্যযন্ত্রের মধ্যে থাকে 'ঢোল', 'নিসান' (লোহার ক্ষেত্রে তৈরি একটি বিশাল আকারের ড্রাম), 'তামকি' (একটি ছোট একদিকে বাজানোর ড্রাম, যার ব্যাস ৬ ইঞ্চি এবং দুটি কাঠি দিয়ে বাজানো হয়), 'তাসা' (একদিকের ড্রাম) এবং 'মহুরি'। তবে 'ঢোল' বাদক মেয়েদের সামনে নাচার সময় নৃত্যের তাল নিয়ন্ত্রণ করে।

## পোশাক
এই নৃত্য রূপের মূল বিষয়বস্তু হল রাধা ও কৃষ্ণের প্রেম কাহিনী, রামায়ণ এবং মহাভারত। মহিলা ও মেয়েরা রঙ বেরঙয়ের সম্বলপুরি শাড়ি পরে। তারা কাঁধে একটি স্কার্ফ বেঁধে রাখে এবং তার উভয় প্রান্তটি হাতে ধরে রাখে। মেয়েরা গলার হার, চুড়ি ইত্যাদি বিভিন্ন ঐতিহ্যবাহী গহনা পরে সাজ সম্পূর্ণ করে।

## তথ্যসূত্র

বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি
বিষয়শ্রেণী:ভারতীয় লোকনৃত্য
মুহাম্মদ হাশিম কামালী

**মুহাম্মদ হাশিম কামালী** (জন্ম: ৭ ফেব্রুয়ারি ১৯৪৮) একজন আফগান ইসলামি পণ্ডিত এবং মালয়েশিয়ার আন্তর্জাতিক ইসলামি বিশ্ববিদ্যালয়ের আইন বিভাগের প্রভাষক। তিনি ১৯৮৫ থেকে ২০০৪ সাল পর্যন্ত ইসলামি আইন ও বিচার ব্যবস্থা বিষয়ক অধ্যাপক ছিলেন। তাকে "ইংরেজি ভাষায় ইসলামিক আইন সম্পর্কে সর্বাধিক পঠিত জীবন্ত লেখক" হিসাবে বর্ণনা করা হয়। 

## শিক্ষা
কামালী কাবুল বিশ্ববিদ্যালয়ে বিএ অধ্যয়ন করেন এবং এলএলএম সম্পন্ন করেন। লন্ডন স্কুল অফ ইকোনমিক্স এন্ড পলিটিক্যাল সাইন্স থেকে তুলনামূলক আইনে, এবং ১৯৬৯-১৯৭৬ সালে লন্ডন বিশ্ববিদ্যালয় থেকে ইসলামি ও মধ্যপ্রাচ্যীয় আইনে পিএইচডি অর্জন করেন।

## শিক্ষা জীবন
মুহাম্মদ হাশিম কামালী মালয়েশিয়া আন্তর্জাতিক ইসলামি বিশ্ববিদ্যালয়ে ইসলামি আইন ও বিচার বিভাগের অধ্যাপক এবং ১৯৮৫ থেকে ২০০৭ সাল পর্যন্ত ইন্টারন্যাশনাল ইনস্টিটিউট অফ ইসলামিক থট অ্যান্ড সিভিলাইজেশনের (আইএসটিএসি) ডিন হিসেবে দায়িত্ব পালন করেন।

## রচনাবলী

* *ইসলামে মত প্রকাশের স্বাধীনতা* (১৯৯৪)
* *ইসলামি আইনশাস্ত্রের মূলনীতি* (পুনঃপ্রিন্ট, পেটালিং জয়া, ১৯৯৯)
* *ইসলামিক বাণিজ্যিক আইন* (কেমব্রিজ: ইসলামিক টেক্সটস সোসাইটি, ২০০০)
* *হাদিস শিক্ষার একটি পাঠ্যপুস্তক* (ইসলামিক ফাউন্ডেশন, যুক্তরাজ্য, ২০০৫)
* *শরীয়াহর পরিচিতি* (ওয়ানওয়ার্ল্ড পাবলিকেশনস, অক্সফোর্ড ২০০৮)
* *শরিয়াহ আইন: একটি ভূমিকা* (ভিভা বই ২০০৯)
* ইসলামি দেশে সাংবিধানিকতা: ইসলামি আইনের একটি সমসাময়িক দৃষ্টিভঙ্গি"  *ইসলামি দেশগুলোতে সাংবিধানিকতা: অভ্যুত্থান এবং ধারাবাহিকতার মধ্যে* (এডস রেইনার গ্রোট এবং তিলমান রোডার, অক্সফোর্ড ইউনিভার্সিটি প্রেস, অক্সফোর্ড/নিউ ইয়র্ক ২০১১)
* *ইসলামে সংযম ও ভারসাম্য: ওয়াসাতিয়ার কোরআনী নীতি* (অক্সফোর্ড বিশ্ববিদ্যালয় প্রেস, অক্সফোর্ড/নিউ ইয়র্ক, ২০১০)
* *ইসলামে মধ্যপন্থার মধ্যবর্তী পথ: ওয়াসতিয়ার কোরআনী নীতি* (অক্সফোর্ড বিশ্ববিদ্যালয় প্রেস, অক্সফোর্ড/নিউ ইয়র্ক, ২০১৫)

## তথ্যসূত্র

বিষয়শ্রেণী:ইসলামি আইনশাস্ত্রের মুসলিম আলেম
বিষয়শ্রেণী:১৯৪৪-এ জন্ম
বিষয়শ্রেণী:মালয়েশীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:ইসলাম শিক্ষার পণ্ডিত
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:লন্ডনের_এসওএএস_বিশ্ববিদ্যালয়ের_প্রাক্তন_শিক্ষার্থী
লাভ লাভ লাভ (২০১৭-এর চলচ্চিত্র)

***লাভ লাভ লাভ*** ২০১৭ সালের একটি নেপালি প্রণয়ধর্মী, হাস্যরসাত্নক সামাজিক নাট্য থ্রিলার চলচ্চিত্র। এটি রচনা ও পরিচালনা করেছেন দীপেন্দ্র কে খানাল এবং সুরজ সিনেমা আর্টস প্রাইভেটের ব্যানারে প্রযোজনা করেছেন শর্মিলা পান্ডে। এতে মুখ্য চরিত্রে অভিনয় করেছেন সুরজ পান্ডে এবং স্বস্তিমা খড়কা, রমেশ বুদাথোকি, রূপা রানা এবং এ গুরুংয়। চলচ্চিত্রটি এমন একটি পুরুষ সম্পর্কে যে একটি মেয়ের প্রেমে পড়ে কিন্তু সে তাকে ভালবাসে না। চলচ্চিত্রটি পোখরা, মানাকামানা, পানচেজ এবং গোসাইকুণ্ডে ধারণ করা হয়েছে।

## পটভূমি
মুখ্য চরিত্রের সুরজ (সুরজ পান্ডে) তার শৈশবের বন্ধু সমৃদ্ধির (স্বস্তিমা খড়কা) প্রেমে পড়েন, তবে তিনি শীঘ্রই বুঝতে পারেন যে তিনি সমৃদ্ধি তার অনুভূতিতে সাড়া দেয় না। একদিন, তিনি তাঁর ভালোবাসার উপর বিজয় অর্জনের আশায় সমৃদ্ধিকে সফরে নিয়ে যান।

## অভিনেতা এবং কলাকুশলী

### শ্রেষ্ঠাংশে
* সুরজ চরিত্রে সুরজ পাণ্ডে
* সমৃদ্ধি চরিত্রে স্বস্তিমা খড়কা
* রমেশ বুদথোকি
* রূপা রানা
* উ. গুরুং

### কলাকুশলী
* দীপেন্দ্র কে খানাল - পরিচালক
* উত্তম নিউউপানে - সাউন্ড ইঞ্জিনিয়ার
* সহলেশ শ্রেষ্ঠা - চিত্রনাট্যকার

## উৎপাদন
### বাজেট
চলচ্চিত্রটির বাজেট প্রায় পাঁচ কোটি নেপালি রুপি নির্ধারণ করা হয়েছিল এবং এটি সর্বোচ্চ বাজেটে নির্মিত নেপালি চলচ্চিত্রের মধ্যে তৃতীয় হিসেবে তালিকাভুক্ত হয়েছিল।

## সাউন্ডট্র্যাক

## আরও দেখুন
* আজহাই পানি
* বুলবুল (২০১৯-এর চলচ্চিত্র)
* আপ্পা (২০১৯-এর চলচ্চিত্র)
* রাধে (২০১৭-এর চলচ্চিত্র)
* সাইয়াদ ২
* হাজার জুনি সামমা
## তথ্যসূত্র

## বহিঃসংযোগ
* 

বিষয়শ্রেণী:নেপালি চলচ্চিত্র
বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৭-এর চলচ্চিত্র
আজমি জাহিদ বুখারি

**আজমি জাহিদ বুখারি** ( ; জন্ম: ১৮ আগস্ট ১৯৭৬) হলেন একজন পাকিস্তানি রাজনীতিবিদ যিনি ২০০২ সাল থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
আজমি জাহিদ বুখারি ১৯৭৬ সালের ১৮ আগস্টে পাকিস্তানের ফয়সালাবাদে জন্মগ্রহণ করেছিলেন।

তিনি লাহোর হাইকোর্টের প্রাক্তন বিচারপতি সৈয়দ জাহিদ হুসেন বুখারির কন্যা।

তিনি শেইখুপুরা থেকে প্রাথমিক শিক্ষা এবং লাহোরের পাঞ্জাব বিশ্ববিদ্যালয় থেকে স্নাতক ডিগ্রি অর্জন করেছিলেন।

তিনি ২০০১ সালে পাকিস্তান কলেজ অফ ল' থেকে আইন বিষয়ে স্নাতক অর্জন করেছিলেন এবং আইনজীবী হিসাবে অনুশীলন করছেন।

## রাজনৈতিক জীবন
তিনি ২০০২ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান পিপল্স পার্টির (পিপিপি) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

২০০৮ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পিপিপির প্রার্থী হয়ে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।

২০১৩ সালের ফেব্রুয়ারিতে তিনি পাকিস্তান মুসলিম লিগে (পিএমএল-এন) যোগ দিয়েছিলেন।

২০১৩ সালের পাকিস্তানের সাধারণ নির্বাচনে সংরক্ষিত নারী আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে পুনর্নির্বাচিত হয়েছেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফয়সালাবাদের ব্যক্তি
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩
বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লিগ (এন) এমপিএ (পাঞ্জাব)
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
বিষয়শ্রেণী:পাকিস্তান পিপলস পার্টির এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
বুশরা আঞ্জুম বাট

**বুশরা আঞ্জুম বাট** ( ; জন্ম: ১৭ জুলাই, ১৯৮১) হলেন একজন পাকিস্তানি রাজনীতিবিদ যিনি ২০১৩ সালের জুলাই থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
বুশরা আঞ্জুম বাট ১৯৮১ সালের ১৭ জুলাইয়ে লাহোরে জন্মগ্রহণ করেছিলেন।

তিনি ২০০৭ সালে স্নাতক ডিগ্রি অর্জন করেছিলেন। তারপর ২০০৯ সালে কিন্নায়ার্ড কলেজ ফর উইমেন ইউনিভার্সিটি থেকে তিনি ইংরেজিতে স্নাতকোত্তর (এমএম) ডিগ্রি অর্জন করেছেন।

## রাজনৈতিক জীবন
তিনি ২০১৩ সালের জুলাই মাসে নারীদের জন্য সংরক্ষিত আসনে পাকিস্তান মুসলিম লিগ (এন) (পিএমএল-এন)- এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে সংরক্ষিত নারী আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হয়েছেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:১৯৮১-এ জন্ম
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
টেরুকুট্টু

**টেরুকুট্টু** হল একটি তামিল পথনাটকের রূপ, যেটি ভারতের তামিলনাড়ু রাজ্য এবং শ্রীলঙ্কার তামিলভাষী অঞ্চলগুলিতে প্রচলিত। টেরুকুট্টু হল বিনোদন, একটি অনুষ্ঠান এবং সামাজিক শিক্ষার মাধ্যম। বিভিন্ন বিষয়ের ওপর টেরুক্কুটু সম্পাদিত হয়। তামিল ভাষা সংস্করণ থেকে এমন একটি বিষয় হল হিন্দু মহাকাব্য *[[মহাভারত|মহাভারতের]]* দ্রৌপদী চরিত্রকে কেন্দ্র করে। টেরুক্কট্টু এবং কাট্টাইকুট্টু শব্দদুটি আধুনিক যুগে প্রায়শই পরস্পরের বদলে ব্যবহৃত হয়; কিন্তু, ঐতিহাসিকভাবে, অন্তত নির্দিষ্ট কিছু গ্রামে, দুটি পদ পৃথক বলে মনে করা হয়,- দুটি ভিন্ন ধরনের প্রদর্শনের মধ্যে: *টেরুকুট্টু* হল চলমান মিছিলের মধ্যে প্রদর্শন, কাট্টাইকুট্টু হল সারা রাত্রিব্যাপী একটি নির্দিষ্ট স্থানে বর্ণনামূলক প্রদর্শন।

## ইতিহাস
**টেরুক্কুটু** শব্দটি তামিল শব্দ *টেরু* ("পথ") এবং *কুট্টু* ("থিয়েটার") থেকে এসেছে। "কাট্টাইকুট্টু" শব্দটি *কাট্টাই* (বা *কাট্টাই কামানকাল*) নামে পরিচিত বিশেষ অলঙ্কারগুলির নাম থেকে উদ্ভূত হয়েছে।

লেখক এম. শন্মুগম পিল্লাই টেরুকুট্টুকে তামিল মহাকাব্য সিলাপ্পাটিকরমের সাথে তুলনা করেছেন। তিনি সিলাপ্পাটিকরমকে টেরুকুট্টুর আদি রূপ বলে অভিহিত করছেন। সিলাপ্পাটিকরমের কাহিনী এখনও টেরুকুট্টু অভিনেতারা পরিবেশন করে চলেছেন। টেরুকুট্টু নাটকটি মহাকাব্যের প্রতিটি অধ্যায়ের শুরু এবং শেষের মতো একই পদ্ধতিতে শুরু এবং শেষ হয়। অভিনেতারা শ্লোকের মাধ্যমে গান করেন এবং মাঝে মাঝে গদ্যে কথা বলেন,  শ্লোকোচ্চারণের পর তার ব্যাখ্যা হিসাবে গদ্যে কথা বলা হয়। সিলাপ্পাটিকরম এবং টেরুকুট্টু দুটিই নারীর পবিত্রতা এবং নৈতিক শক্তির লালিত মূল্যবোধকে কেন্দ্র করে আবর্তিত।

তবে, ঐতিহাসিকভাবে, টেরুকুট্টু দুই থেকে তিন শতাব্দীর বেশি পুরানো নয়। গবেষক রিচার্ড এ ফ্রেস্কা লিখেছেন যে তাঁর কিছু অভিনয়-তথ্যবিদরা বিশ্বাস করেন টেরুক্কট্টু মূলত জিনজি অঞ্চল থেকে উদ্ভূত হয়েছিল। এটি দক্ষিণ ভারত থেকে শ্রীলঙ্কায় ছড়িয়ে পড়েছিল এবং জাফনা এবং বাট্টিকোলোয়াতে জনপ্রিয় হয়ে উঠেছিল। প্রারম্ভিক সিংহল নাদগম (মুক্ত বায়ু নাটক) উপস্থাপনায় এবং শৈলীতে টেরুকুট্টুর নাটকগুলিকে ঘনিষ্ঠভাবে অনুসরণ করেছিল। জাফনার জেসুইট পুরোহিতরাও পর্তুগিজ ঐতিহ্য থেকে ক্যাথলিক নাটক টেরুকুট্টু রীতিতে উপস্থাপন করেছিলেন।

অনেক পণ্ডিত টেরুকুট্টু এবং অন্যান্য প্রতিবেশী আঞ্চলিক নাট্য রূপের মধ্যে মিল খুঁজে পেয়েছেন, যেমন যক্ষগান এবং কথাকলি। তবে টেরুকুট্টু কথাকলির মত বেশি সংহিতাবদ্ধ নয়, এবং এটি সাধারণত শাস্ত্রীয় শিল্প রূপের চেয়ে লোকজ শিল্প হিসাবে বেশি বিবেচিত হয়। সাম্প্রতিক সময়ে, কিছু টেরুকুট্টু গোষ্ঠী পেশাদার দল হিসাবে কাজ শুরু করেছে।
## তথ্যসূত্র

## আরো পড়ুন
* 
* 
* 
* 
* 

## বহিঃসংযোগ
* Kattaikkuttu or terukkuttu

বিষয়শ্রেণী:লোকসংস্কৃতি
বিষয়শ্রেণী:ভারতের নাট্যকলা
বিষয়শ্রেণী:পথ নাটক
বিষয়শ্রেণী:লোকনাট্য
বিষয়শ্রেণী:মহাভারত অবলম্বনে সৃষ্টিকর্ম
হাসিনা বেগম

**হাসিনা বেগম** ( ; জন্ম: ১ জানুয়ারি, ১৯৬১) হলেন একজন পাকিস্তানি রাজনীতিবিদ। তিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক জীবন
হাসিনা বেগম ১৯৬১ সালের ১লা জানুয়ারিতে পাকিস্তানের বাহাওয়ালপুর জন্মগ্রহণ করেছিলেন।

## রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লিগের (পিএমএল-এন) প্রার্থী হিসাবে পাঞ্জাব প্রাদেশিক পরিষদে র্নির্বাচিত হয়েছিলেন।

২০১৮ সালের পাকিস্তানের সাধারণ নির্বাচনে তিনি নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে পুনর্নির্বাচিত হয়েছেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:১৯৬১-এ জন্ম
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
সেভেরা নাদিম

**সেভেরা নাদিম** একজন পাকিস্তানি অভিনেত্রী, প্রযোজক ও পরিচালক।

## জীবনের প্রথমার্ধ
সেভেরা নাদিমের জন্ম ১৯৭৪ সালে লাহোরের কাশ্মীরি পরিবারে। তার বাবা শহীদ নাদিম একজন বিশিষ্ট সাংবাদিক। তিনি লাহোরের কিন্নায়ার্ড কলেজ থেকে ইংরেজি সাহিত্যে স্নাতকোত্তর এবং দিল্লির ন্যাশনাল স্কুল অফ ড্রামা থেকে *পরিচালনা* নিয়ে পড়াশোনা করেছেন। শাস্ত্রীয় সংগীত বিষয়েও নাদিম পড়াশোনা করেছেন।

## কর্মজীবন

### অভিনয়
১৯৮৯ সালে পাকিস্তান টেলিভিশনে প্রচারিত তাঁর প্রথম নাটক *কিরণ* দিয়ে পনের বছর বয়সে সাভেরা নাদিম অভিনয় জীবন শুরু করেন। পরবর্তীকালে তিনি ধারাবাহিক নাটক ইনকার মুখ্য ভূমিকায় অভিনয় করেছিলেন।

### প্রযোজক ও পরিচালক
পরিচালক হিসাবে নাদিমের প্রথম কাজ ছিল কাল, পিটিভি এবং জিও টিভিতে প্রদর্শিত একটি টেলিফিল্মে। পরবর্তীকালে, তিনি পিটিভিতে প্রদর্শিত নাটক *কুরবাটন কে সিলসিলির* তেরটি পর্ব পরিচালনা করেছিলেন।

## চলচ্চিত্রের তালিকা

### চলচ্চিত্র
* *গুড মর্নিং করাচি* (২০১৫)
* *মান্টো* (২০১৫)
### টেলিভিশন
*দ্রষ্টব্য* : নাদিম অনেকগুলিও ক্লাসিক পিটিভি ধারাবাহিকে অভিনয় করেছেন, সাম্প্রতিককালে টেলিভিশন কাজের তালিকা নীচে নিম্নরূপ:

* *কিরণ*
* *তেরি বেরুখি*
* *মঞ্জিল*
* *দিয়া জলে*
* *মেরা সাইন*
* *বারী আপা*
* *মেরা ইয়াকিন*
* *ওয়াহ চ্যার*
* *মাইন মান্টো*
* *কায়দ-ই-তানহাই*
* *মাহনূর*
* *সাওয়ান*
* *ঘড়ুর*
* *জানজাল পুর*
* *দ্বৈত বিবাহ* (ওরফে অরত অর চর দেওয়ারী)
* *কিটনি গিহেইন বাকী হ্যায়* - পর্ব#৩৩
* *পুলসারত* (টেলি ফিল্ম)
* *বাজি* (টেলি ফিল্ম)
* *আরজু* (টেলি ফিল্ম)
* *লউত কে চালা আনা*
* *[[এআরওয়াই ডিজিটাল]]*
* *মীরাস*
* *বাবা জানি*
* *হাইয়ান*
* *মেরে পাস তুম হো*
* *তেরা ইয়াহান কই নাহিন*
* *তুম হো ওয়াজাহ*
* *দিখোয়া*

### আলোচনা অনুষ্ঠান
নাদিম ২৭ সেপ্টেম্বর ২০১০ থেকে ১ সেপ্টেম্বর ২০১১ পর্যন্ত এএজে টিভির সকালের অনুষ্ঠান আজ সুবেহ-এর উপস্থাপক ছিলেন।

## পুরস্কার
পাকিস্তানি টেলিভিশনের ধারাবাহিক নাটক *[[ইনকার|ইনকারে]]* নাদিমের মুখ্য ভূমিকা ছিল এবং তিনি এই চরিত্রে অভিনয়ের জন্য পাকিস্তান টেলিভিশন পুরস্কারের সেরা নাটক অভিনেত্রীর পেয়েছিলেন।
## আরও দেখুন
* সাবা কমর
* শামিয়া মমতাজ
* মহসিন আব্বাস হায়দার
* সাবা মুবারক

## তথ্যসূত্র

## বহিঃসংযোগ
* 

বিষয়শ্রেণী:লাহোরের ব্যক্তি
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:১৯৭৪-এ জন্ম
বিষয়শ্রেণী:লাহোরের অভিনেত্রী
বিষয়শ্রেণী:পাকিস্তানি টেলিভিশন পরিচালক
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:পাঞ্জাবি ব্যক্তি
তায়ম্বক

**থায়াম্বাকা** কেরালার একটি বিখ্যাত সমবেত বাদন। এটি চেন্দার উত্তেজনাপূর্ণ তালের অনন্য ঐকতান বৈশিষ্ট্যযুক্ত। এটি এক ধরনের চেন্দা প্রদর্শন, যেটি দক্ষিণ ভারতের কেরল রাজ্যে বিকশিত হয়েছে। পঞ্চবাদ্যের সমাহারের মতই থায়াম্বাকা প্রতিটি অর্থেই কেরালার সংগীত। পঞ্চবাদ্যের কেবল ইলাথালম থায়াম্বাকে ব্যবহৃত হয় এবং অনেক চেন্দা ব্যবহার করা হয়। থায়াম্বাকায় কেবল এক হাতে বাদ্য কাঠি থাকে, এটি চেন্দা ঐকতান থেকে আলাদা। অন্য হাতে কোনও কাঠি ব্যবহার না করে বাজানো হয়।
এখানে কেন্দ্রস্থিত প্রধান বাদক ছ'টি বা তারও বেশি চেন্দা এবং ইলাথালমে তাৎক্ষণিক ছন্দবদ্ধভাবে সুর তোলে।

## অনুষ্ঠান সম্পাদন
চেন্দায় একটি থায়াম্বাকা প্রদর্শনের ক্ষত্রে প্রধান বাদকের সম্পূর্ণ মনোযোগ থাকে চেন্দার কাঠি-তালু পেষণীতে) উৎপাদিত ইন্তানতালে (ত্রিগুণ), তার সহযন্ত্রীরা ভালানতাল (খাদ) চেন্দা এবং ইলাথালামে (করতাল) তাল ধরে রাখে। সামন্তকালীন যুগে থায়াম্বাকা বিকাশ লাভ করেছিল বলে বিশ্বাস করা হয়। এটি গড়ে ৯০ মিনিটের মতো চলে। এটি ধীর লয়ে প্রথমে শুরু হয়, তারপর ধীরে ধীরে মাঝারি তালে এবং শেষ পর্যন্ত উচ্চ, উন্মত্ত গতিতে পৌঁছে শেষ হয়। এটিতে একটি কাঠামো বিন্যাস রয়েছে যার উপর ভিত্তি করে প্রদর্শনটি এগিয়ে যায়, তবে মুখ্য বাদকের স্বাধীনতা থাকে, তাৎক্ষণিকভাবে উদ্ভাবন করে ছন্দের ওপর দখল, সূক্ষ্ম কৌশল এবং মস্তিষ্কের প্রতিভা প্রদর্শন করার। আসলে, থায়াম্বাকা হল এমন একটি চেন্দা সঙ্গীতানুষ্ঠান যেখানে মূল বাদকের সর্বাধিক স্বাধীনতা থাকে।

পঞ্চবাদ্যম বা বেশিরভাগ চেন্দামেলার মতো থাইম্বাকা মূলত একটি মন্দির কেন্দ্রিক শিল্প, তবে এটি মন্দিরের বাইরেও করা হয় - যেমন যবনিকা এবং ঐকতানবাদকের বসার মধ্যের মঞ্চ (প্রোসেনিয়াম), উন্মুক্ত ক্ষেত্র বা সমারোহ মাঠ। একটি আধ্যাত্মিক মন্দির শিল্প হিসাবে, বেশিরভাগ বার্ষিক উৎসবে গর্ভগৃহের অভ্যন্তরে দীপারাধনার সূর্যাস্ত অনুষ্ঠানের পরেই থায়াম্বাকা পরিবেশিত হয়, যার পরে দেবতাকে নাডাপ্পুরায় (মন্দিরের সীমানার ভিতরে খোলা ঘর) আনা হয়। এ জাতীয় ক্ষেত্রেও লক্ষণীয় দক্ষতা প্রদর্শিত হয়, তবুও প্রদর্শনকে উপস্থিত দেবতা / দেবীর উপহার হিসাবেই বিবেচনা করা হয়। অন্য যে কোনও শিল্পের মতোই, থায়াম্বাকা বাদকের প্রতিটি বাদ্য রসপণ্ডিতেরা শোনেন এবং তাদের সমালোচনা করে বিচার করেন।

## তথ্যসূত্র
* Killius, Rolf. *Ritual Music and Hindu Rituals of Kerala*. New Delhi: BR Rhythms, 2006.  (with author's permission).
* Paul, G. S. "Pulse of the chenda" . *The Hindu* Friday, 8 August 2008.

## টীকা

## বহিঃসংযোগ

* Melam Collections
* Thayambaka - Kallur Ramankutty

বিষয়শ্রেণী:কেরলের শিল্পকলা
বিষয়শ্রেণী:ভারতের উপবিভাগীয় সঙ্গীত
বিষয়শ্রেণী:কেরলের সঙ্গীত
নাজমা বেগম

**নাজমা বেগম** ( ; জন্ম: ৪ ফেব্রুয়ারি ১৯৬৭) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
নাজমা বেগম ১৯৬৭ সালের ৪ঠা ফেব্রুয়ারিতে ডেরা গাজী খানে জন্মগ্রহণ করেছিলেন।

২০১৪ সালে তিনি আল্লামা ইকবাল উন্মুক্ত বিশ্ববিদ্যালয় থেকে স্নাতক ডিগ্রি অর্জন করেছিলেন।

## রাজনৈতিক জীবন
তিনি ২০১৩ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগের (পিএমএল-এন) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:১৯৬৭-এ জন্ম
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
নাদিয়া আজিজ

**নাদিয়া আজিজ** ( ; জন্ম ১৮ ফেব্রুয়ারি, ১৯৭৩) হলেন একজন পাকিস্তানি রাজনীতিবিদ যিনি ২০০২ থেকে ২০০৭ এবং পুনরায় ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
নাদিয়া আজিজ ১৯৭৩ সালের ১৮ ফেব্রুয়ারিতে পাকিস্তানের গুজরাতে জন্মগ্রহণ করেছিলেন।

তিনি সারগোধার এয়ার বেস ইন্টার কলেজ থেকে উচ্চমাধ্যমিক স্তরের পড়ালেখা শেষ করেছিলেন। ১৯৯৭ সালে তিনি আল্লামা ইকবাল মেডিকেল কলেজ থেকে ব্যাচেলর অফ মেডিসিন অ্যান্ড ব্যাচেলর অফ সার্জারি (এমবিবিএস) ডিগ্রি অর্জন করেছিলেন।
## রাজনৈতিক জীবন
নাদিয়া আজিজ ২০০২ সালের পাকিস্তানের সাধারণ নির্বাচনে গণপরিষদ পিপি-৩৪ (সারগোধা -৭) থেকে পাকিস্তান পিপল্স পার্টির (পিপিপি) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। তিনি ১০,৯০৪ টি ভোট পেয়ে পাকিস্তান মুসলিম লিগ (কিউ) (পিএমএল-কিউ)-‌এর প্রার্থীকে পরাজিত করেছিলেন।

২০০৮ সালের পাকিস্তানের সাধারণ নির্বাচনে পূর্বের আসন থেকেই পিপিপির প্রার্থী হয়ে তিনি পাঞ্জাব প্রাদেশিক পরিষদের আসনে প্রার্থী হয়েছিলেন, তবে সেবার তিনি পরাজিত হয়েছিলেন। তিনি ১৬,২৭৩ টি ভোট পেয়ে পাকিস্তান মুসলিম লিগ এনের (পিএমএল-এন) প্রার্থী রিজওয়ান নওয়ায়িজ গিলের কাছে আসনটি হেরেছিলেন।

২০১৩ সালের পাকিস্তানের সাধারণ নির্বাচনে তিনি পিপি-৩৪ (সারগোধা-৭) থেকে পিএমএল-এনের প্রার্থী হিসাবে পুনরায় পাঞ্জাব প্রাদেশিক পরিষদে নির্বাচিত হয়েছিলেন। তিনি ৩৩,৮৫৩ টি ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী আনসার মজিদ খান নিয়াজিকে পরাজিত করেছিলেন।

২০১৮ সালের মে মাসে তিনি পিএমএল-এন ত্যাগ করেছেন এবং পিটিআইতে যোগদান করেছেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লিগ (এন) এমপিএ (পাঞ্জাব)
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান পিপলস পার্টির এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
শাহিন আশফাক

**শাহিন আশফাক** ( ; জন্ম ২১ জুন, ১৯৪৯) হলেন একজন পাকিস্তানি রাজনীতিবিদ যিনি ২০০৮ থেকে ২০১৩ পর্যন্ত এবং পুনরায় ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
শাহিন আশফাক ১৯৪৯ সালের ২১ জুন পাকিস্তানের গুজরানওয়ালায় জন্মগ্রহণ করেছিলেন।

তিনি ১৯৭৮ সালে পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেছিলেন

## রাজনৈতিক জীবন
তিনি ২০০৮ সালের পাকিস্তানের সাধারণ নির্বাচনে পাঞ্জাবের সংরক্ষিত নারী আসনে পাকিস্তান মুসলিম লিগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লিগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। ২০১৩ সালের ডিসেম্বরে তিনি সহযোগিতার উদ্দেশ্যে সংসদীয় সচিব হিসাবে নিযুক্ত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
ডুসেলডর্ফ

**ডুসেলডর্ফ** ( )সর্বাধিক জনবহুল জার্মানি রাজ্য এর নর্ডরাইন-ভেস্টফালেন এর রাজধানী শহর। এটি রাজ্যের দ্বিতীয় বৃহত্তম শহর এবং জার্মানির সপ্তম বৃহত্তম শহর, এর জনসংখ্যা ৬১৭,২৮০।  এটি দুটি নদীর সঙ্গম এ অবস্থিত: রাইন এবং ডসেল, একটি ছোট উপনদী। "-ডরফ" প্রত্যয়টির অর্থ জার্মানিতে "গ্রাম" (ইংরেজি জ্ঞানীয়: থর্প)); ডুসেল্ডর্ফ হিসাবে বৃহত্তর একটি শহরের জন্য এর ব্যবহার অস্বাভাবিক।

শহরটির বেশিরভাগ অংশ রাইনের ডান তীরে অবস্থিত (কোলন থেকে পৃথক, যা নদীর বাম তীরে অবস্থিত)। ডুসেলডর্ফ রাইন-রূর এবং রাইনল্যান্ড মেট্রোপলিটন অঞ্চল উভয়ের কেন্দ্রস্থলে অবস্থিত। এটি দক্ষিণে কোলন বন অঞ্চল এবং উত্তরে রুহর এর প্রতিবেশী। এটি জার্মান নিম্ন ফ্রাঙ্কনিয়ান উপভাষার অঞ্চল (ডাচ এর সাথে নিবিড়ভাবে সম্পর্কিত)) বৃহত্তম শহর।

শহরে উচ্চশিক্ষার ২২ টি প্রতিষ্ঠান রয়েছে - হেনরিচ-হেইন-ইউনিভার্সিটিট ডুসেলডর্ফ, ফলিত বিজ্ঞান বিশ্ববিদ্যালয় (হচসচুলে ডুসেলডর্ফ)), একাডেমি অফ আর্টস (কুনস্তাকাদেমি ডুসেলডর্ফ, যার সদস্যদের মধ্যে জোসেফ বেইস অন্তর্ভুক্ত রয়েছে , ইমানুয়েল লুটজি, আগস্ট ম্যাক, জেরহার্ড রিখটার, সিগমার পোলক, এবং আন্দ্রেয়াস গুর্স্কি) এবং সংগীত বিশ্ববিদ্যালয় (রবার্ট-শুমান-মুসিখোচসচুলে ডুসেলডর্ফ)। শহরটি বৈদ্যুতিন / পরীক্ষামূলক সঙ্গীত (ক্র্যাফটওয়ার্ক) এবং এর জাপানি সম্প্রদায় এর প্রভাবের জন্যও পরিচিত।

## ইতিহাস

## যোগাযোগ
ডুসেলডর্ফ বিমানবন্দর হলো জার্মানির চতুর্থ বৃহত্তম বিমানবন্দর এটি ডুসেলডর্ফ থেকে ১৩ কিমি দুরে অবস্থিত ।

ডুসেলডর্ফ কেন্দ্রীয় স্টেশন হলো জার্মানির অন্যতম প্রধান রেলওয়ে স্টেশন যা রাইন-রুহর মহানগর অঞ্চলের অন্যতম ব্যস্ততম স্টেশন।

## তথ্যসূত্র


বিষয়শ্রেণী:জার্মানির নগর
বিষয়শ্রেণী:ইউরোপের শহর
জিসান মালিক

**জিসান মালিক** (; জন্ম: ২৬ ডিসেম্বর ১৯৯৬) একজন পাকিস্তানি ক্রিকেটার। ৮ সেপ্টেম্বর ২০১৬ সালে টি-টোয়েন্টি ক্রিকেটে তার অভিষেক হয়; তিনি এই তারিখে ২০১৬-১৭ জাতীয় টি-টোয়েন্টি কাপে রাওয়ালপিন্ডি দলের হয়ে তার প্রথম টি-টুয়েন্টি খেলেছিলেন। টি-টোয়েন্টি ক্রিকেটে অভিষেকের আগে তিনি ২০১৬ আইসিসি অনূর্ধ্ব -১৯ ক্রিকেট বিশ্বকাপের পাকিস্তানের দলের অংশ ছিলেন। তিনি রাওয়ালপিন্ডি দলের হয়ে ২০১৬ সালের ১ অক্টোবর ২০১৬-১৭ কায়েদ-ই-আজম ট্রফিতে খেলার মাধ্যমে প্রথম শ্রেনীর ক্রিকেটে অভিষিক্ত হন।

২০১৮ সালের ডিসেম্বরে, তিনি ২০১৮ এসিসি ইমার্জিং টিম এশিয়া কাপের জন্য পাকিস্তানের দলে জায়গা পেয়েছিলেন। তিনি ২০১৯ সালের মার্চ মাসে, ২০১৯ পাকিস্তান কাপের জন্য খাইবার পাখতুনখোয়া দলে জায়গা পেয়েছিলেন। ২০২০ সালের নভেম্বর মাসে নিউজিল্যান্ড সফরের জন্য তাকে পাকিস্তানের ৩৫ সদস্যের দলে জায়গা দেওয়া হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:চকওয়াল জেলার ব্যক্তি
রাহিলা আনোয়ার

**রাহিলা আনোয়ার** ( ; জন্ম ২০ ফেব্রুয়ারি ১৯৫৬) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

## প্রাথমিক ও শিক্ষাজীবন
রাহিলা আনোয়ার ১৯৫৬ সালের ২০ ফেব্রুয়ারি ঝিলামে জন্মগ্রহণ করেছিলেন।

তিনি প্রেজেন্টেশন কনভেন্ট হাই স্কুল ঝিলাম থেকে ম্যাট্রিকুলেশন পড়াশোনা শেষ করেছিলেন।
## রাজনৈতিক জীবন
তিনি ২০১৩ পাকিস্তানের সাধারণ নির্বাচনে সংরক্ষিত নারী আসনে পাকিস্তান তেহরিক-ই-ইনসাফের প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান তেহরিক-ই-ইনসাফ এমপিএ (পাঞ্জাব)
বিষয়শ্রেণী:পাকিস্তান তেহরিক-ই-ইনসাফ এমপিএ (পাঞ্জাব) অসম্পূর্ণ
পারভিন আক্তার

**পারভিন আক্তার** ( ; জন্ম ১ জানুয়ারি, ১৯৫৭) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।

## শৈশব ও ব্যক্তিগত জীবন
পারভিন আক্তার ১৯৫৭ সালের ১লা জানুয়ারিতে পাকিস্তানের ওকারা শহরে জন্মগ্রহণ করেছিলেন।

তিনি মিয়া আতা মুহাম্মদ মানিকের স্ত্রী।

## রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লিগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
টিনা সানি

**টিনা সানি** ) হলেন একজন পাকিস্তানি গায়িকা যিনি শাস্ত্রীয় এবং আধা-শাস্ত্রীয় উর্দু গজলের জন্য বিখ্যাত।

## শৈশব ও ব্যক্তিগত জীবন
টিনা সানি তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেছিলেন। পরবর্তীতে তাঁর পরিবার কয়েক বছরের জন্য কাবুলে চলে গিয়েছিল, সেখানে তাঁর বাবা নাসির সাহনি একটি তেল সংস্থায় চাকরি করেছিলেন। তারপর তাঁরা করাচিতে ফিরে গিয়েছিলেন। করাচি আমেরিকান স্কুল থেকে স্নাতক পাস করার পরে তিনি বাণিজ্যিক শিল্প নিয়ে পড়াশোনা করেছিলেন। তিনি দিল্লি ঘরানার ওস্তাদ রমজান খানের পুত্র ওস্তাদ নিজামউদ্দিন খান এবং ওস্তাদ চাঁদ আমরোহভী খানের কাছে ধ্রুপদী সংগীতের প্রশিক্ষণ গ্রহণ করেছিলেন। তিনি গজল মাস্টার মেহদী হাসানের কাছ থেকেও বিশেষ প্রশিক্ষণ পেয়েছিলেন।

## কর্মজীবন
টিনা সানি ১৯৭৭ সালে একটি বিজ্ঞাপন সংস্থার হয়ে কাজ শুরু করেছিলেন। তিনি করাচি আমেরিকান স্কুলে শিল্পকলা বিভাগে শিক্ষকতাও করেছিলেন।

### সঙ্গীতজীবন
১৯৮০ সালে তিনি পেশাদার গানের জগতে প্রবেশ করেছিলেন, যখন প্রযোজক *ইশরাত আনসারী*  পরিচালকআলমগীরের পরিচালিত 'তরং' শীর্ষক একটি যুব অনুষ্ঠানে টিভিতে তাঁকে পরিচয় করিয়ে দেন।

দক্ষিণ এশিয়ার খ্যাতনামা গজল গায়ক মেহেদী হাসান, মালিকা পুখরাজ, বেগম আক্তার, মুখতার বেগম এবং ফরিদা খানুম দ্বারা প্রভাবিত হলেও তিনি তাঁর নিজস্ব সঙ্গীতশৈলী তৈরি করেছেন। তিনি আরশাদ মেহমুদ রচিত বোল কে লাব আজাদ হ্যায় তেরে এবং বাহার আয়ি র মতো কবিতা সহ ফয়েজ আহমেদ ফয়েজের বিভিন্ন কবিতা গেয়ে পাকিস্তান ও ভারতে অনেক প্রশংসা অর্জন করেছেন। তিনি সমসাময়িক কবিদের কবিতা সম্পূর্ণ স্বাচ্ছন্দ্যে আবৃত্তি করেন এবং জাউক, গালিব, মীর তাকি মীর এবং জালালউদ্দিন রুমির মতো বিখ্যাত কবিদের গানে সমানভাবে প্রদর্শন করেন। 

তাঁর আবৃত্তি করা*ইকবালের শিকওয়া জওয়াব-ই-শিকওয়া*  দুর্দান্ত পর্যালোচনা অর্জন করেছে।

অতি সম্প্রতি টিনা সানি ত্রয়োদশ শতাব্দীর রহস্যময় কবির ফার্সি শ্লোকগুলো উর্দু ভাষায় আনার জন্য জালাল উদ্দিন মুহাম্মদ রুমির মসনবীর প্রথম স্তবক কোক স্টুডিওতে (পাকিস্তান) গেয়েছেন। 

## পুরস্কার ও সম্মাননা

* ২০০৪ সালে প্রাইড অব পারফরম্যান্স পুরস্কার&nbsp;- পাকিস্তান সরকার 
* ফয়েজ আহমেদ ফয়েজের শতবর্ষ উদযাপনের সময় ভারতের রাষ্ট্রপতি কর্তৃক পারফরম্যান্স রিকগনিশন অ্যাওয়ার্ড (২০১১)
* ২০১৭ সালে লাক্স স্টাইল পুরস্কার থেকে আজীবন কৃতিত্ব পুরস্কার

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ঢাকার ব্যক্তি
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:পাকিস্তানি গজল শিল্পী
বিষয়শ্রেণী:বাংলাদেশী বংশোদ্ভূত পাকিস্তানি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানে পাকিস্তানি প্রবাসী
বিষয়শ্রেণী:২০শ শতাব্দীর পাকিস্তানি গায়িকা
বিষয়শ্রেণী:ঢাকার সঙ্গীতজ্ঞ
বিষয়শ্রেণী:করাচির ব্যক্তি
আরামবাগ পৌরসভা

**আরামবাগ পৌরসভা** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার সদর আরামবাগ ও তার পার্শ্ববর্তী এলাকার স্থানীয় পৌর স্বায়ত্তশাসন সংস্থা।

## ইতিহাস
১৮৮৬ সালে আরামবাগ পৌরসভা প্রতিষ্ঠিত হয়।

## ভূগোল
আরামবাগ পৌরসভার এক্তিয়ারভুক্ত পৌর এলাকার আয়তন ১১৭.২০ বর্গ কিলোমিটার এবং ২০১১ সালের জনগণনার প্রতিবেদন অনুযায়ী এখানকার মোট জনসংখ্যা ৬৬,১৭৫।

## স্বাস্থ্য পরিষেবা
২৫০ শয্যাবিশিষ্ট আরামবাগ মহকুমা হাসপাতাল এই পৌরসভা এলাকায় অবস্থিত।

## নির্বাচন
২০১৫ সালের পৌর নির্বাচনে আরামবাগ পৌরসভায় সর্বভারতীয় তৃণমূল কংগ্রেস মোট ১৯টি আসনের সব ক’টিতেই জয়লাভ করে।

২০১০ সালের পৌর নির্বাচনে আরামবাগ পৌরসভায় সর্বভারতীয় তৃণমূল কংগ্রেস ৯টি আসন, ভারতের কমিউনিস্ট পার্টি (মার্ক্সবাদী) ৭টি আসন, সারা ভারত ফরওয়ার্ড ব্লক ১টি আসন ও নির্দল প্রার্থী ১টি আসন জয় করেছিল।

২০১০ সালের পৌর নির্বাচন সম্পর্কে *[[দ্য গার্ডিয়ান]]* পত্রিকায় মন্তব্য করা হয়, "আজকের পৌর নির্বাচনগুলি বিগত কয়েক দশকের তুলনায় ব্যতিক্রমী: ১৯৭০-এর দশক থেকে যে কমিউনিস্টরা পশ্চিমবঙ্গের প্রধান শহরগুলিতে প্রায় কোনওরকম বিরতি ছাড়াই আধিপত্য বজায় রেখেছিল, তাঁরা আজ বিপর্যয়ের সম্মুখীন… এইবার পরাজয় সম্ভবত চূড়ান্ত এবং হয়তো এটি ভারতের কমিউনিস্ট পার্টি-মার্কসবাদীর (সিপিআইএম) সমাপ্তির সূচনার সংকেত।"

২০০৫ সালের পৌর নির্বাচনে আরামবাগ পৌরসভায় ভারতের কমিউনিস্ট পার্টি (মার্ক্সবাদী) ১১টি আসন, ভারতের কমিউনিস্ট পার্টি ১টি আসন, সারা ভারত ফরওয়ার্ড ব্লক ৩টি আসন ও অন্যান্যরা ৩টি আসন জয় করেছিল।

## তথ্যসূত্র

বিষয়শ্রেণী:পশ্চিমবঙ্গের পৌরসভা
মার্ক ডেভিস (সাংবাদিক)

**মার্ক ডেভিস** একজন অস্ট্রেলীয় অনুসন্ধানী সাংবাদিক , এসবিএস টিভিতে *[[ডেটলাইন (অস্ট্রেলীয় টেলিভিশন অনুষ্ঠান)|ডেটলাইনে]]* তাঁর কাজের জন্য সর্বাধিক পরিচিত, যেখানে তিনি বর্তমানে অনুষ্ঠানটির  সহ-উপস্থাপক এবং ভিডিও সাংবাদিক হিসেবে কাজ করছেন।

ডেভিস *ওয়ারান্ডিট প্রাথমিক বিদ্যালয়* এবং তারপর মেলবোর্নের সেন্ট কেভিন কলেজে শিক্ষা লাভ করেছেন ।

## ক্যারিয়ার

### এবিসি টিভি
**[[স্পেশাল ব্রডকাস্টিং সার্ভিস|এসবিএসে]]**- ডেভিসের ক্যারিয়ার  শুরু করার পূর্বে  ,  এবিসি টিভির বৈদেশিক রিপোর্টার এবং ফোর কর্ণার প্রোগ্রামের একজন অনুসন্ধানী সাংবাদিক হিসেবে তার ভূমিকা ছিল।

উত্তর কোরিয়ার বিদেশী সংবাদদাতা  হিসেবে  কাজ করে ডেভিস উত্তর কোরিয়ার দুর্ভিক্ষ নিয়ে তার প্রতিবেদনের জন্য ১৯৯৮ সালে ওয়াকলি পুরস্কার লাভ করেন এবং একই বছরে একটি চলমান সংবাদ দ্যা লায়ন অফ দ্যা পানশি-এর কাভারেজের জন্য নিউ ইয়র্ক উৎসব পুরস্কার লাভ করেন। ফোর কর্নারে থাকাকালীন ডেভিস ১৯৯৮ সালে *দ্য সারভাইভাল স্টোরি * জন্য  পিটার ম্যাকইভয়ের সাথে সেরা আন্তর্জাতিক প্রতিবেদনের জন্য ওয়াকলি পুরস্কার এবং ১৯৯৯ সালে শ্রেষ্ঠ  টিভি কারেন্ট অ্যাফেয়ার্স রিপোর্টের জন্য ওয়াকলি পুরস্কার লাভ করেন, যার নাম  ছিল **ব্লাড অন দ্য ক্রস**।

### [[স্পেশাল ব্রডকাস্টিং সার্ভিস|এসবিএস টিভি]]
ডেভিস প্রথম ২০০৩ থেকে ২০০৪ পর্যন্ত ডেটলাইনের উপস্থাপক  হন, এসময় তিনি জানা ওয়েন্ডট এবং পূর্ববর্তী জর্জ নেগাসের স্থলাভিষিক্ত হন। ডেভিস কাজের জন্য   অনুষ্ঠানটি থেকে দূরে চলে যান এবং ২০১১ সালে ভিডিও সাংবাদিক এবং  ইয়ালদা হাকিমের সহ-উপস্থাপক হিসেবে অনুষ্ঠানে ফিরে আসেন। ডেভিস এবং হাকিম উভয়েই প্রায় ছয় সপ্তাহের ব্লকে প্রোগ্রাম উপস্থাপনের জন্য সিদ্ধান্ত  নেয়, অন্যদিকে অন্যরা এসময় কাজে ব্যস্ত ছিল।

২০০৭ সালে ডেভিস বেনজির ভুট্টোর পাকিস্তানে ফিরে আসার শুভেচ্ছা জানিয়ে করা  বোমা হামলা থেকে মাত্র কয়েক মিটার দূরে ছিলেন এবং ২০০৯ সালে মাদাগাস্কারের অভ্যুত্থানের সময় তিনি এই কর্মকাণ্ডের ঘনিস্তার মধ্যে ছিলেন। তিনি অস্ট্রেলিয়ার *[[গুয়ানতানামো কারাগার|গুয়ানতানামো বে]]*-তে বন্দী ডেভিড হিকসের বিচার নিয়ে রিপোর্ট করার জন্য প্রশংসা অর্জন করেছেন। তার আগের সাক্ষাৎকারে মালয়েশিয়ার সাবেক প্রধানমন্ত্রী মাহাথির মোহাম্মদ এবং পাকিস্তানের সাবেক রাষ্ট্রপতি  পারভেজ মুশাররফও রয়েছেন।

ডেভিস ২০১১ সালে ইন্দোনেশিয়ার কেরোবোকান মৃত্যু-সারির কারাগারে  বালি নাইনেরর সদস্য অ্যান্ড্রু চ্যান এবং মায়ুরান সুকুমারনের ঘনিষ্ঠ চরিত্রে অভিনয়ের জন্য ২০১১ সালের লজিস পুরস্কারে সবচেয়ে অসাধারণ পাবলিক অ্যাফেয়ার্স বিভাগের জন্য মনোনীত হন।

ডেভিস একটি লজি এবং পাঁচটি ওয়াকলি পুরস্কার জিতেছেন। যার মধ্যে ২০০০ সালে গোল্ড ওয়াকলি পুরস্কার রয়েছে, পূর্ব তিমুরে ইন্দোনেশিয়াপন্থী মিলিশিয়াদের উপর **ব্লাড মানি** নামক একটি ডেটলাইন প্রতিবেদনের জন্য তিনি পুরস্কারটি লাভ করেন।

## তথ্যসূত্র


## বহিঃসংযোগ

* অফিসিয়াল এসবিএস ডেটলাইন ওয়েবসাইট

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় টেলিভিশন উপস্থাপক
বিষয়শ্রেণী:মেলবোর্নের সাংবাদিক
কারওয়ানে মদীনা

ডান|থাম্ব|উর্দু সংস্করণ
***কারওয়ানে মদীনা*** ( ***মদীনার স্মৃতি/মদীনার কাফেলা*** নামেও পরিচিত) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর আরবি ভাষায় রচিত একটি বই, যা মূলত সীরাত বিষয়ক কয়েকটি প্রবন্ধের সমষ্টি। ১৯৬৫ সালে মদিনা থেকে এটি সর্বপ্রথম প্রকাশিত হয়। পরবর্তীতে এটি বিভিন্ন ভাষায় অনূদিত হয়ে আরব বিশ্বসহ সারা পৃথিবীতে সমাদৃত হয়েছে। এই গ্রন্থে লেখক আবেগ ও দরদ নিয়ে ইসলামের নবীর শিক্ষা, পয়গাম, উপহার, ইহসান এবং তার বিশ্বজনীন ফলাফলের উপর আলােকপাত করেছেন।

## প্রেক্ষাপট
গ্রন্থটি লেখকের বিভিন্ন ভাষণ-বক্তৃতা ও সীরাত সংক্রান্ত আলােচনার সংকলন। এসব বক্তৃতা ও বিষয়বস্তুর বেশিরভাগ প্রথমে আরবিতে লেখা হয়েছিল। পরবর্তীতে স্বয়ং লেখক অথবা তার কোন সুহৃদ বন্ধু উর্দুতে এগুলাে ভাষান্তর করেছেন। তাছাড়া এগুলাে বিভিন্ন জননন্দিত পুস্তিকা ও পত্রিকায় প্রকাশ পেয়েছে। কয়েক বছর যাবৎ লেখকের মনে খটকা ছিল এবং তােলপাড় হচ্ছিল যে, আরব বিশ্বের শিক্ষিত শ্রেণীর অনেকেরই বিশেষত যারা আরব জাতীয়তাবাদে প্রভাবিত ছিল, তাদের সম্পর্ক ঐ পবিত্র সত্ত্বার সাথে, যিনি তাদের সকল প্রকার সৌভাগ্যের উৎস ও প্রাণকেন্দ্র। যার উসিলায় তারা দীন দুনিয়ার কল্যাণ, দৌলত ও সম্মান লাভ করেছে। আজ তা বড়ই দুর্বল-জীর্ণশীর্ণ হয়ে পড়েছে এবং বেশিরভাগ ব্যবস্থাপনাও আইনি হয়ে গেছে। যেখানে এশকের আবেগ-উচ্ছ্বাস এবং জীবনের তৎপরতা নেই। এ অবস্থা পরিদৃষ্টে তিনি লিখেন,

## ইতিহাস
১৯৬৪ সালে হজ্জ ও জিয়ারতের সময় লেখক বইটির পাণ্ডুলিপি প্রস্তুত করে মদিনার আল মাকতাবাতুল ইলমিয়্যাহর স্বত্বাধিকারী মুহাম্মাদ আন নামনানীকে সােপর্দ করেন এবং এর আরবি নাম রাখেন ‘*আত তরীক ইলাল মদীনা* ’। ১৯৬৫ সালে এর উর্দু অনুবাদ প্রকাশিত হয়, যার কিছুটা অনুবাদ লেখক নিজেই করেছেন এবং এর উর্দু নাম রাখেন *‘কারওয়ানে মদীনা ’*। মুহাম্মদ ইউসুফ কিদওয়ী কর্তৃক ১৯৮২ সালে ‘*Pathway to Medina*’ নামে এর ইংরেজি অনুবাদ সম্পন্ন হয়। বইটির একাধিক বঙ্গানুবাদ প্রকাশিত হয়েছে। তার মধ্যে ২০০৮ সালে মুহাম্মদ ব্রাদার্স প্রকাশিত শাহ আবদুল হালিম হুসাইনী ও ২০১১ সালে প্রকাশিত মাকতাবাতুল আখতারের জুবাইর আহমদ আশরাফের অনুবাদ উল্লেখযোগ্য। দ্বিতীয় অনূদিত সংস্করণটির নাম ‘*মদিনার স্মৃতি*’।

## গঠন
গ্রন্থের শুরুতে আলী আল তানতাভি ও লেখকের দুটি সংক্ষিপ্ত ভূমিকা রয়েছে। তারপর যেসব শিরোনামে লেখক প্রবন্ধগুচ্ছ সংকলন করেছেন:
* *যে কিতাবের দান যায় না ভােলা*
* *নতুন পৃথিবী*
* *জীবনের প্রতিচ্ছবি*
* *হেরাগুহার আলােকরশ্মিতে*
* *নবুওয়াতের স্বার্থকতা নবুওয়াতের দান*
* *নবীজীর দরবারে উম্মতের প্রতিনিধি দল*
* *বিংশ শতাব্দীর পৃথিবীর নামে সীরাতে মুহাম্মাদীর বার্তা*
* *সমকালীন মুসলমানদের নামে সীরাতের পয়গাম*
* *রহমতে আলমের দুয়ারে আল্লামা ইকবাল*
* *নৈকট্য ও আনন্দ*
* *মদীনার স্মৃতি*
* *ফারসি কবিদের শ্রদ্ধা উপহার*
* *উর্দু কবিদের শ্রদ্ধা নিবেদন*

## মন্তব্য
সিরিয়ার বিচারক, ফকিহ ও বাদশাহ ফয়সাল আন্তর্জাতিক পুরস্কার প্রাপ্ত আরবি সাহিত্যিক আলী আল তানতাভি গ্রন্থটি সম্পর্কে লিখেছেন,

## আরও দেখুন
* আবুল হাসান আলী হাসানী নদভীর গ্রন্থপঞ্জি

## তথ্যসূত্র
### উদ্ধৃতি

### গ্রন্থপঞ্জি

* 
* 
*
* 
* 

## বহিঃসংযোগ
**কারওয়ানে মদীনা*–এর ইংরেজি সংস্করণ
**কারওয়ানে মদীনা*–এর বাংলা সংস্করণ
**কারওয়ানে মদীনা*–এর উর্দু সংস্করণ
**কারওয়ানে মদীনা*–এর আরবি সংস্করণ

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৯৬৫-এর বই
বিষয়শ্রেণী:আবুল হাসান আলী হাসানী নদভীর বই
বিষয়শ্রেণী:ইসলামি সাহিত্য
বিষয়শ্রেণী:আরবি ভাষার বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য